cyanic-selkie/wikianc huggingface dataset:
פאבו נורמי
אולימפיאדת פריז (1924)
בקיץ 1924 הגיע נורמי לשיאו בפריז. הוא זכה במרוצים ל-1500 ו-5000 מטרים, אף שהזינוק לזה האחרון נערך פחות משעתיים אחרי שהסתיים הראשון. כדרכו לא השאיר נורמי דבר ליד המקרה ותירגל בהכנותיו לקראת המשחקים את ההתאוששות המהירה בין הריצות. ריצת השדה שנערכה בחום כבד הותירה 24 מ-39 משתתפים מחוסרי הכרה, אולם נורמי עמד בתנאים הקשים והוסיף שתי מדליות זהב למאזנו. למחרת זכה בזהב חמישי בריצה הקבוצתית ל-3,000 מטרים, בה התמודד עם רצים רבים שהיו 'טריים'.
מאפייניו כרץ
את התחרויות שבהן השתתף ניהל בצורה מחושבת. שיאי עולם נשברו על פי תכנון מראש, בתחרויות קטנות שאורגנו במיוחד, וכל פעם בשיעור לא-גדול.
חזון מצרים 2030
החזון עוסק בעידוד חדשנות, השגת צדק מרחבי, הורדת קצב הילודה, פיתוח עסקים קטנים ובינוניים, עידוד יזמות עסקית והעצמת נשים ובני נוער. בנוסף לכך, בינואר 2021 הצהיר דוקטור מוחמד נופאל, מומחה טכנולוגי למידע ולתקשורת מצרי כי מצרים נעה בכיוון הנכון לעבר טרנספורמציה דיגיטלית בכל התחומים במדינה, דבר המצביע על כך שחזונה של מצרים בעניינים דיגיטליים עת עתה 2030.
ייצור צבאי מקומי
משרד הייצור הצבאי של מצרים פיתח תוכנית משולבת לפיתוח מערכת הייצור הצבאי במצרים. בתוכנית תושקע על פי התכנון כ-465,000,000 דולרים והיא נועדה לענות על צורכי צבא מצרים ולכוון את עוקף המערכות שנותרו בידיו לייצוא למדינות בעולם.
קהיר איי
קהיר איי הוא גלגל ענק שמתכונן לקום בקהיר ומטרתו תהיה להגביר את התיירות במצרים, זאת לאור העובדה שהגלגל יהיה גלגל הענק הגדול באפריקה ועל פי התכנון כ-2.5 מיליון אנשים יבקרו מדי שנה לאחר פתיחתו ב-2022.
שרק וצוקוש
היסטוריה
ב-1 באוגוסט 2019 הוציאו את אלבום הבכורה שלהם, "בראש שלי". ב-27 במרץ 2020 הוציאו את הסינגל השישי מתוך האלבום, "ממשיך הלאה".
וילסון פאלאסיוס
קריירה
אף על פי שהיו לו ספקות רבות לגבי המעבר לצפון לונדון, פאלאסיוס הסכים לחוזה שהציעה לו טוטנהאם, עבור חמש וחצי שנים, עד שנת 2014. ב-21 בינואר 2009, המועדון הכריז בבורסה של לונדון, שהוא שילם עבור פאלאסיוס סכום בגובה של 12 מיליון פאונד. המעבר הושלם סופית, לאחר שקיבל אשרת עבודה באנגליה, ופאלאסיוס ערך את הופעת הבכורה שלו בקבוצה בהפסד 2–3 לבולטון וונדררס, ב-31 בינואר 2009, במשחק בו בישל את השער השני של טוטנהאם לדארן בנט.
אורונטס
הנהר מתחיל במזרח הבקאע (בקעת הלבנון), קרוב מאוד למקורותיו של נהר הליטני, ומתקדם צפונה, במקביל לקו החוף של לבנון. הוא מתרחב לתוך אגם חומס, ששם הוקם עליו סכר בתקופה העתיקה. עתה מתרחב העמק אל תוך המחוז העשיר של חמאת, לאחר מכן פונה הנהר מערבה ואחר כך צפונה לעמק הע'אב (שהיו בו ביצות עד אמצע המאה העשרים), משם פונה הנהר דרום-מערבה וזורם דרך עמק אמוק, שבו מצטרף אליו יובלו הגדול עפרין, ונשפך לים התיכון ליד עיר הנמל הקטנה Samandağ (סלאוקיה פייריה העתיקה) בטורקיה. אורכו של הנהר כ־620 קילומטרים (35 ק"מ בלבנון, 495 ק"מ בסוריה, 50 ק"מ בטורקיה ו־40 ק"מ כגבול טורקיה–סוריה), ושטח אגן הנהר כ־23,000 קילומטרים רבועים. מימיו של הנהר מתקבלים מהר הלבנון/הרי מול הלבנון בלבנון (כ־380 מיליון מטרים מעוקבים בשנה), באזור חמאת (כ־80 מיליון מ"ק בשנה), מהרי אנסריה/הרי זיווה באזור הע'אב (כ־700 מיליון מ"ק בשנה), ובטורקיה הוא מקבל מים מהעפרין ומקרה סור והאופור הזורמים בקצה השבר הסורי אפריקאי (עוד כ־260 מיליון מ"ק בשנה).
נהר האורונטס הוא ברובו בלתי עביר ובעבר כמעט שלא השתמשו במימיו להשקיה (למעט אזור חומס־חמאת). חשיבותו ההיסטורית היא בעמק שבו הוא זורם, ששימש באופן נוח לתנועה מצפון לדרום. דרכים מן הצפון לצפון־מזרח, אשר נפגשות באנטיוכיה, מתנהלות לאורך הנהר עד חומס, שם הן מתפצלות לדמשק ולסוריה, ולדרום.
הרנאנס
אנדרסון הרנאנס דה קרוואליו ויאנה לימה (בפורטוגזית: Anderson Hernanes de Carvalho Viana Lima), המכונה הרנאנס, הוא כדורגלן עבר ברזילאי ששיחק בעמדת הקשר.
קריירת מועדונים
ב-3 באוגוסט 2021 חתם ברסיפה. ב-2 במאי 2022 הודיע על פרישה ממשחק.
הקרנף של דירר
חיתוך העץ של דירר
בעת שהותו בליסבון נבחן הקרנף ונבדק על ידי מלומדים וסקרנים, ומכתבים שתיארו את היצור המוזר נשלחו בידי שליחים ברחבי אירופה. התרשים הראשון הידוע של החיה נוצר על ידי צייר בלתי ידוע, על-פי שיר שכתב הרופא הפלורנטיני ג'ובאני ג'אקומו פני (Giovanni Giacomo Penni), ופורסם ב-13 ביולי 1515, פחות משמונה שבועות מבואו של הקרנף לליסבון. ציורים נוספים של קרנפים הופיעו בציורי אותה תקופה בידי ג'ובאני מאודינה ובידי הצייר רפאל ברומא, ייתכן שעל פי הפוחלץ, אם אכן הגיע לרומא, וייתכן שעל פי מקורות אחרים.
הארי נילסון
שנות הילדות
נילסון נולד בברוקלין שבמדינת ניו יורק בשנת 1941. אביו, הארי אדוארד נילסון הבן, עזב את הבית שלוש שנים לאחר לידתו. את ילדותו עבר עם אמו ואחיו למחצה, בנדודים בין קליפורניה וניו יורק. בין השאר, שהה תקופה מסוימת בבית דודו, שהשפעתו על עתידו הייתה גדולה, היות שהדוד לימד את נילסון הצעיר כיצד לשיר נכון.
שיא ההצלחה
בעקבות כישלון שני אלבומיו האחרונים, החליטה חברת RCA שלא לחדש את חוזה ההקלטות עם נילסון. בעקבות זאת, חברו במחווה חברית לנון וסטאר לפגישה עם מנהלי החברה, והציעו לחתום חוזה הקלטות עם החברה (היות שהחוזה של שניהם עם חברת אפל עמד לפוג בשנת 1975), אך הוסיפו שאם לא יחודש החוזה של נילסון, יעדיפו שלא לחתום עם החברה. RCA חזרה בה וחידשה את חוזה ההקלטות עם נילסון. למרות זאת, לא לנון ולא סטאר חתמו עם החברה על חוזה הקלטות.
שנות ה-90: סוף הדרך
נילסון הותיר אחריו את אשתו אונה, ואת ששת ילדיהם המשותפים, בן נוסף הותיר מנישואיו המוקדמים.
סמי סמוחה
ביוגרפיה
בשנת 2021 נבחר לאקדמיה הלאומית הישראלית למדעים.
הגישה הפלורליסטית
עד שנות השבעים של המאה העשרים שלטה בסוציולוגיה הישראלית גישה אשר ניתחה את החברה הישראלית כחברת מהגרים-מתיישבים אשר הקונפליקט העיקרי בה נע בין מגמות כוחניות ובירוקרטיות לבין האתוס החלוצי וההשתתפות התנדבותית, וקונפליקטים בין תושבים ותיקים ועולים חדשים ובשל פערי דורות. לפי הגישה הממסדית, ישראל הינה מדינת לאום יהודית מודרנית אשר יצרה תצורות חברתיות מקוריות (הקיבוץ, המושב, הסתדרות העובדים, צה"ל). בראש זרם מרכזי זה בסוציולוגיה עמד שמואל נח אייזנשטדט ואחר כך תלמידו משה ליסק. החברה הישראלית נוסחה ברוח ציונית-יהודית בה הקונפליקטים הפנימיים משניים ביחס למטרת העל של הקמה מדינה יהודית בישראל וקיבוץ הגלויות וללא ההשפעה הפורמטיבית של הסכסוך הקיומי הממושך עם הפלסטינים.
יחסי העדות היהודיות בישראל
סמוחה יישם את הגישה הפלורליסטית על החברה הישראלית בעבודת הדוקטורט שלו שעובדה וראתה אור כספר בהוצאת אוניברסיטת קליפורניה ורוטליג' "ישראל: פלורליזם וקונפליקט" (Israel: Pluralism and Conflict). ספר זה הוא המחקר המדעי המקיף הראשון על הבעיה העדתית מנקודת מבט ביקורתית. בספר זה הוא ניסח לראשונה את התאוריה הדיכוטומית של ה"שסעים בחברה הישראלית", בה השווה את השסע העדתי עם השסע הדתי-חילוני והשסע הערבי-יהודי וטען שהשסע העדתי הוא משמעותי וממושך אך פחות חמור משני השסעים האחרים. הוא השווה את המזרחים בישראל עם "הלבנים האתניים" בארצות הברית (יוצאי ארצות מזרח ודרום אירופה שאינם ואספים - White Anglo-Saxon Protestant).
שיח מדיקל גרופ
היסטוריה
שם החברה, מלבד השיוך החקלאי, גם מורכב מראשי התיבות של שי, יוגב וחנה.
בשנת 2005 קיבלה החברה מד"ר יהודה ברוך, המנהל האחראי מטעם משרד הבריאות על סמים מסוכנים ומנהל המרכז הרפואי לבריאות הנפש אברבנאל, רישיון עקרוני ראשון לגידול ומכירה של קנאביס רפואי לחולים בעלי רישיון ממשרד הבריאות.
איבנה טכנולוגיות בע"מ
החברה עוסקת בכל הקשור למיפוי ובידוד של קבוצות חומרים נדירים הקיימים בצמח הקנאביס. איבנה טכנולוגיות מנהלת מחקרים מתקדמים להבנת השפעותיהם של רכיבים מסוימים בצמח וללמידת הסינרגיה ביניהם ("אפקט הפמליה"), במטרה לפתח את הדור הבא של מוצרי קנאביס מותאמים אישית. החברה עוסקת בפיתוח וייצור של פורמולציות טבעיות להעשרת מוצרי צריכה.
טרג'ין חקלאות מתקדמת בע"מ
החברה הוקמה בשנת 2017 ומאז ביצעה סקירות במטרה לאתר את הקווים האופטימליים לשיטת גידול מתקדמת זו ולייצור של פרופילי קנבינואידים נבחרים מבין 260 קווי גנטיקה של זני הקנאביס הגדלים בחממות של "שיח".
פארק אדמית
גאוגרפיה
הקרן הקיימת שיקמה את היער הטבעי של עצי אלון, אלה וחרוב ונטעה עצי בוסתן, ארזים, עצי מחט וערוגות בושם.
היילי וסטנרה
קריירה
בשנת 2003 הופיעה וסטנרה לצד חוזה קאררס וברין טרפל בפסטיבל פנול בוויילס. בשנים הבאות הקליטה שירים לסרטי קולנוע ותוכניות טלוויזיה. בשנת 2004 יצאה למסע הופעות בניו זילנד, אוסטרליה, יפן, ארצות הברית ובריטניה, שם הופיעה בקונצרט לפני מלכת בריטניה ואישים אחרים. בארצות הברית הופיעה אותה שנה עם התזמורת הקאמרית של ויסקונסין ועם תזמורת הטיילת של בוסטון.
סמכות
סמכות עשויה להתקיים באופן ישיר בתוקף קיומו של כוח ממשי (לדוגמה: איום בכליאה), המכונה גם "כפייה", או לנבוע מלגיטימציה אותה מעניק הנתון לסמכות לבעליה (לדוגמה: הכרה בסמכותיות אצולה). לרוב מעורבים שני סוגי סמכות אלו.
הפנמת סמכות
על-פי פרויד, כל ציות לסמכות נובע למעשה מהשלכה של סמכות ההורים המופנמת על המציאות (לדוגמה: זיהוי מנהל העבודה עם דמות האב). פרויד טוען, כי תהליכים אלו הם בלתי-מודעים. מלבד זאת, ביסס פרויד תאוריה זו על מסקנה כי המנגנון הנפשי היוצר סמכות, הוא מנגנון תורשתי בטבעו, וירושה של שבטי פראים בהם התקיים אב-משפחה אכזרי ביותר, אשר דרש ציות ללא עוררין. פרויד טוען, אם כן, שמקור לכל ציות הוא בנטייה גנטית להתמודד סמכותו של אב-שבט קדמון.
סוגי סמכויות
במהלך ההיסטוריה האנושית יושמו סמכויות רבות ושונות, שנבעו מתנאים תרבותיים וארגוניים שונים. הסמכויות השונות אינן סותרות זו את זו בהכרח, ובמקרים רבים מחזקות זו את זו.
סמכות כוחנית פשוטה
הסמכות הקדומה ביותר, הניתנת לצפייה גם בקבוצות של בעלי חיים, היא סמכות הנשענת על עליונות פיזיולוגית של בעל הסמכות. סמכות זו היא מתוקף היכולת של בעל הסמכות לגרום נזק פיזי ישיר למסרב לסמכותו, ומוחזקת כל עוד תקפה העליונות הפיזית של בעל הסמכות.
כריזמה
כריזמה היא דפוס של סמכות, בו תכונות לא-פורמליות של אדם מסוים, הנובעות מהקרנת תכונות הנהגה כגון ביטחון עצמי, ידע נרחב וכו'. הכריזמה מובילה לכך שהאדם המציית מוותר מיוזמתו על קביעת דפוסי התנהגותו ומאמץ את החלטותיו של בעל הכריזמה. לעיתים רבות נעשה שילוב של כריזמה עם מניעי סמכות נוספים.
סמכות קבוצתית
סמכות קבוצתית היא סמכות שאינה נתונה בידי בעל סמכות מסוים, אלא מייצגת תהליכים בלתי-פורמליים בהם הקבוצה מפעילה כוח מסוים על הפרט בה. כוח זה נובע מקיום רצייה חברתית מסוימת של הפרט, ביחס מסוים מצד הקבוצה, לרוב אישור חברתי בדבר עצם שייכותו לקבוצה.
סמכות דתית
סמכות דתית נשענת על כוחות מטאפיזיים שאינם מצויים בידי בני אדם, המואצלים באחת מהצורות הנ"ל על איש הדת, הוא בעל הסמכות. לא כל דת מחייבת סמכות דתית, וכי יש דתות בהן הכוח המטאפיזי משפיע ישירות על האדם, בלא תיווך של אדם בעל סמכות דתית.
אצולה ומלוכה
אצולה ומלוכה היו נהוגות לעיתים תכופות במהלך ההיסטוריה האנושית ועדיין קיימות במקומות מסוימים. שכבות אלו מייצגות את השלטון החילוני, ומשטריהן מכונים מונרכיה ופאודליזם.
סמכות חוקית
עקרונית, הסמכות החוקית צריכה להישען על חוקי היסוד של המדינה. ניתן לצמצם את ההגדרה של סמכות כיכולת של אחד ממרכיבי המדינה, או המדינה באופן כללי, לכוון את ההתנהגות של הנשלטים ולהבטיח את התחייבותם לכך ולכבד את כללי היסוד של החברה (החברתיים, הכלכליים והפוליטיים). סמכות זו היא סמכות חוקית שיש הסכמה על חוקיותה. החברה מקבלת את הצורך לציית לה דרך עריכת הסכם, שחלקם מכנים אותו אמנה חברתית.
רשויות
אחת התוצאות של חברה המבוססת על חוקים היא הופעת רשויות שונות, שהחשובה שביניהן היא דעת הקהל המייצגת את הלכי הרוח של הרחוב ורצונותיו. לעיתים עלולים לבלבל בין מושג זה לבין המושג רשות העיתונות והתקשורת.
הרשות הרביעית
באשר ליחסיה עם שלוש הרשויות מבחינת שוויון ואי שוויון, מניעה או הפחתת כוחה, הרי שזהו עניין שנוי במחלוקת, הנתון לוויכוח כמעט מתמשך עם הרשויות המסורתיות במדינה.
סמכות כלכלית
סמכות כלכלית היא סמכות הנובעת מתוקף בעלות של אדם מסוים על ממון והצורך של אדם אחר בממון זה. סמכות זו מבוססת על היכולת של בעל הממון לשלול את ממונו מהאדם המציית, אם לא יקיים את רצונו.
קשר בין-דורי
מבוא
2.    יחסים בתקופה המודרנית – במשפחה הגרעינית של העידן התעשייתי
סמכות
גישה מאחדת
קיימות דוגמאות רבות לגישה המזהה סמכות עם מוסר, תופעה המשויכת לצורך של בעל הסמכות לעגן את כוחו בלגיטימציה מוסרית. בין הדוגמאות הן שלטון המכריז כי פגיעה בו, משמעה פגיעה בסדר החברתי, מנהיג לאום שפגיעה בו נתפסת כפגיעה כלאום, איש דת המעגן את סמכותו במוסר אלוהי, וכו'. הדוגמה הקיצונית לגישה זו היא הגישה הפשיסטית, המזהה סמכות עם טוב מוחלט.
קשר בין-דורי
השפעת מגמות כלכליות עכשוויות על הקשר הבין דורי
ישנה השפעה רבה למיתון העולמי על כל הדורות ובייחוד על דור ה-Y שנמצא כיום בשנות הקריירה הקריטיות שלו. ביטוייה של השפעה זו הם אקדמאים מובטלים, משכורות נמוכות מבעבר, חובות ומודעוּת נמוכה לחסכון. הללו מציבים את בני הדור בנקודת פתיחה בעייתית בשלב קריטי של חייהם. מצוקות כלכליות אלו, המתחברות למשבר תודעתי, מביאות את  הצעירים של ימינו להיעזר בצורה ניכרת בהורים. תלות זו באה ליידי ביטוי בכך שהילדים נשארים לגור עם ההורים עד גיל מאוחר, גיל הנישואים עולה, הילדים נתמכים בהוריהם למימון לימודים ודירה, נעזרים בהורים בגידול הנכדים ועוד.
סמכות
גישה מפרידה
הגישה על פיה הסמכות נוגדת את המוסר, מתארת את הסמכות כנובעת מאנוכיות, כלומר - מהצורך של האדם לזכות ביתרונות יחסיים עקב יחסו לאדם אחר. על פי גישה זו, המוסר הוא ביטוי של רצון חופשי שאינו נובע מאנוכיות ועל כן שיקולים מוסריים אינם נובעים משיקולי כניעה לסמכות. בהתאם לגישה זו, נטבע המונח סמכות מוסרית, כמייצג את צווי המצפון האנושי, כנוגד את הסמכויות החברתיות. סמכות מוסרית מפרידה בין מצפון אישי בלתי-תלוי מחד, וקבלה פרגמטית של חוקי החברה מאידך. הדוגמה הקיצונית לגישה כזו היא התפיסה האנרכית, אשר מציגה את האדם כבעל שיקולים עצמאיים אוטונומיים המזוהים עם הטוב המוסרי, ולעומתן מעוותת הסמכות את שיקולי האדם להיות שיקולים שאינם תואמים את הטוב שלו.
אוטונומיה: אדם כסובייקט מוסרי
וולף דוגל בגישה מאוד קאנטיאנית: ברגיל, לכל אדם יש את הכושרים להיות סובייקט מוסרי: סובייקט שאחראי למעשיו. הכושרים הנדרשים לשם כך הם:
גישת רז
5 .אם הסיבה להוצאת טעמים ממאזן השיקולים נסוגה מפני טעמים אחרים מסדר שני. משכך, כדי להצדיק ציות לסמכות, יש להפעיל חשיבה הכוללת הערכה נורמטיבית מורכבת. גם אם תסיק שמקור הסמכות מוציא ממאזן השיקולים טעם כלשהו, אתה יכול להמשיך לחשוב על אותו טעם.
משטרת העיר ניו יורק
מחלקת המשטרה של העיר ניו יורק
היסטוריה
במאה ה-20, נאלצה משטרת העיר להיאבק בפשיעה הגוברת בשכונת הברונקס וסביבותיה, שרמת הפשיעה בה החלה לעלות לקראת אמצע שנות ה-40, עם העמקת ההפרדה הגזעית בארצות הברית בין השחורים ללבנים. במקביל לכך, התמודדה המשטרה גם עם בעיית השחיתות שהלכה וגאתה בכל זרועות השיטור כשקצינים פעלו לעיתים עבור אנשי המאפיה וקיבלו מהם שוחד.
יחסי בלגיה–סרביה
יחסי בלגיה–סרביה הם היחסים הדיפלומטיים בין בלגיה לסרביה.
דת מצרים העתיקה
פנתאון האלים
לאלילים היו יחסי גומלין מורכבים, אשר שיקפו חלקית את יחסי הגומלין של הכוחות שהם ייצגו. המצרים קיבצו לעיתים קרובות אלים כדי לשקף מערכות יחסים אלה. אחד הצירופים הנפוצים יותר היה שלישייה משפחתית המורכבת מאב, אם וילד, שלהם סגדו יחד. לחלק מהקבוצות הייתה חשיבות רחבה. קבוצה כזו, האניאד, כללה תשע אלוהויות ומערכת תאולוגית שכללה אלמנטים מיתולוגיים של יצירה, מלכות וחיים שלאחר המוות.
מקדשים
המקדשים המצריים הקדומים ביותר היו מבנים קטנים ובלתי קבועים, אך החל מתקופת הממלכות העתיקות הם פותחו, והם נבנו יותר ויותר מאבן. בתקופת ממלכה החדשה, צץ מתווה מקדש בסיסי, שהתפתח מאלמנטים משותפים ממקדשים שנבנו קודם. באופן כללי תוכנית זו שימשה עבור רוב המקדשים שנבנו מכאן ואילך, ורוב אלה ששורדו דבקים בה. בתוכנית סטנדרטית זו נבנה המקדש עם מסדרון תהלוכה מרכזי, שהוביל דרך סדרה של חצרות ואולמות אל לב המקדש, שכלל פסל של אל המקדש. הגישה לחלק המקודש ביותר של המקדש הוגבלה לפרעה ולכהנים הבכירים ביותר. המסע מכניסה לבית המקדש אל לב המקדש נתפס כמסע מהעולם האנושי אל התחום האלוהי, נקודה שמודגשת על ידי הסמליות המיתולוגית המורכבת הקיימת בארכיטקטורת המקדשים. בין בניין המקדש עצמו לחומה החיצונית ביותר של מתחמי המקדשים, היו בניינים רבים, כולל סדנאות ואזורי אחסון כדי לספק את צורכי המקדש, ואת הספרייה בה הוחזקו כתבי הקודש ותעודות שונות, והיא שימשה גם כמרכז למידה לנושאים מגוונים.
בתקופת הממלכות הקדומה והתיכונה
בתקופת הממלכה הקדומה, ניסו כוהני האלוהיות הבולטות, לארגן את הפנתאון הלאומי המסובך לקבוצות המקושרות על ידי המיתולוגיה שלהן, וסגדו במרכז פולחן אחד. כמו האל אניד בעיר און, שקשר בין אלים חשובים כמו אתום, רע, אוסיריס, והגדיר מיתוס בריאה יחיד. בינתיים, הפירמידות במצרים, מלוות במתחמי בית מקדש גדולים, החליפו את המסטבות כקברי פרעונים. בניגוד למבנה הגדול של מתחמי הפירמידה, מקדשים לאלים נותרו קטנים יחסית, מה שמרמז כי הדת הרשמית בתקופה זו הדגישה את פולחן המלך האלוהי יותר מאשר פולחן ישיר לאלים. טקסי הלוויה והארכיטקטורה של תקופה זו השפיעו רבות על המקדשים והטקסים המשוכללים יותר ששימשו לפולחן האלים בתקופות מאוחרות יותר.
מיקי קרצמן
מיקי קרצמן (נולד ב-1959) הוא צלם, אמן ופעיל זכויות אדם ישראלי. לשעבר צלם עיתונות בעיתונים "הארץ", "חדשות" ו"העיר." פרופסור חבר במחלקה לצילום של האקדמיה לאמנות ועיצוב בצלאל וזוכה פרס א.מ.ת. לשנת 2011. ב-2015 נבחר לרשימת 50 הצלמים המחויבים ביותר מבחינה חברתית בתולדות הצילום של מרכז הצילום הבינלאומי במנהטן, ניו יורק.
הוראה
מאז שנת 1989 עוסק בהוראת צילום במוסדות שונים. בין השנים 2006 ל-2014 כיהן כראש המחלקה לצילום באקדמיה לאמנות ועיצוב בצלאל ונמנה עם סגל המרצים של האקדמיה עד היום.
אלי סדן
ביוגרפיה
בשנת ה'תשע"ו זכה בפרס ישראל על ייסוד מוסד המכינות הקדם צבאיות ועל תרומה מיוחדת לחברה ולמדינה.
האקים אולאג'ואן
השנים הראשונות
בעונתו השנייה בקבוצה, עונת, רשם אולאג'ואן ממוצעים של 23.5 נקודות, 11.5 ריבאונדים ו-3.4 חסימות למשחק. קבוצתו סיימה את העונה במאזן של 31–51, העפילה למשחקי הפלייאוף מהמקום השני במערב, והגיעה עד למשחק הגמר, כשהיא מנצחת בסיבוב הראשון את סקרמנטו קינגס ב של שלושה משחקים, וחולפת גם על פני דנוור נאגטס בסיבוב השני. בגמר המערב פגשה יוסטון את האלופה היוצאת, לוס אנג'לס לייקרס, וניצחה בחמישה משחקים בדרך לגמר ה-NBA. אולאג'ואן, שהצטיין בסדרה, נבחר עקב יכולתו להופיע על שער המגזין ספורטס אילוסטרייטד. בסדרת הגמר, הפסידה יוסטון לבוסטון סלטיקס, עם הרכב הנחשב לאחד מהטובים בהיסטוריה, בשישה משחקים. אולאג'ואן היה השחקן המצטיין של קבוצתו, כשרשם בסדרה 24.7 נקודות, 11.8 ריבאונדים, 2.3 חטיפות ו-3.2 חסימות למשחק.
ב-1993 התאזרח כאמריקאי.
פיפיון אדום-גרון
פִּיפְיוֹן אדום-גרון (שם מדעי: Anthus Cervinus) הוא ציפור שיר ממשפחת הנחליאליים שצבע חזהו חום־חלוד. במראהו הוא דומה לפיפיון שדות ולפיפיון עצים. אורך גופו הוא 14–16 ס"מ, מוטת כנפיו היא 27 ס"מ, אורך כנפו הוא 8–9 ס"מ ומשקלו הוא 19–23 גרם. הוא ניזון בעיקר מחרקים ומחסרי חוליות.
תזונת הציפור
תזונתו של הפיפיון מורכבת בעיקר מחרקים ומחסרי חוליות אחרים ומגוון חומר צמחי. תזונתו הכללית כוללת: זבובונים, שפיריות, חגבים, צרצרים, עשים, פרפרים (זחלים ובוגרים), רימות זבובים, נמלים, חיפושיות, עכבישים, רכיכות, תולעים וזרעי דשא. הפיפיון מלקט את מזנו על פני הקרקע, לעיתים קרובות באזורים בוציים ובין האצות בחוף הים.
קינון ודגירת הציפור
תקופת הרבייה נמשכת מיוני ועד יולי. את החיזור מתחיל הזכר במעוף אלכסוני לגובה של כ־20 מטרים ומבצע צניחה כלפי מטה וממשיך במעוף אופקי תוך רפרוף בכנפיו למרחק של כ־50 מטרים לפני הירידה לקרקע. את הקן בונה הנקבה בחלל האדמה, על תלולית או בגדה, ולעיתים בקצה מנהרה קצרה שנעשתה על ידי הזכר. שניהם מביאים חומר לבניה אבל בשלבים המאוחרים עושה זאת הזכר לבדו,. צורתו של הקן היא כצורת כוס הבנויה מעלים ומגבעולי דשא. בתחתית הקן מונחים טחב ועלים יבשים ועליהם עשב עדין ונוצות ושער שזורים יחדיו. הנקבה מטילה כ־2–7 ביצים בדרך כלל 5–6. הדגירה היא כשבועיים ושני בני הזוג מאכילים את הגוזלים. לאחר 12 ימים הגוזלים מוכנים לעזוב את הקן.
עגבת
שמות המחלה
באיטליה נקראה המחלה בשם "המחלה הצרפתית", ככל הנראה משום שהעגבת תוארה לראשונה באיטליה עת כבש שארל השמיני, מלך צרפת, את נאפולי ב-1495. אנשי צבאו, שכירי חרב מארצות שונות באירופה, היו כנראה בין הנדבקים הראשונים במחלה, ועם שובם לבתיהם הם הפיצו את המחלה ברחבי אירופה. שם זה היה נפוץ מאות שנים מאוחר יותר.
אפידמיולוגיה
בין השנים 2003–2004 דווחו בארצות הברית 0.8 מקרים חדשים ל-100,000 אנשים. בעשור שבין 1990 ל-2000 הייתה ירידה של 90% במקרי העגבת, אולם בין השנים 2000 ל-2004 נרשמה עליה בשכיחות המחלה בקרב גברים.
אבחון וטיפול
ב-1838 הוכיח הצרפתי פיליפ ריקורד (Philippe Ricord) שהניסוי העצמי של ג'ון האנטר היה שגוי, ובכך הראה כי עגבת וזיבה הן לא אותה מחלה. עד המאה ה-20 לא נמצא טיפול יעיל למחלה, מלבד שימוש בכספית, שאמנם היה אפקטיבי נגד החיידק, אך היה בעל חיסרון גדול: הכספית גם הייתה רעילה עבור החולה עצמו. הרופא האנגלי בן המאה ה-19 ג'סי פוט (Foot) תיאר את תופעות הלוואי של הטיפול בכספית כך:
בראשית המאה ה-20 ניסו להשתמש כנגד העגבת בחומר הכימי המבוסס על ארסן - "סלווארסן", וכן הדבקת החולה במלריה, על-מנת שחום גופו הגבוה יהרוג את חיידקי הטרפונמה.
הרופא הגרמני אוגוסט פון וסרמן פיתח ב-1910 תבחין סרולוגי לאבחון עגבת, בדיקות מדגמיות שנערכו עם התבחין הראו כי קרוב ל-10% מהאוכלוסייה העירונית במרכז ומערב אירופה נשאו את החיידק.
עגבת והיריון
בישראל אין מחלת העגבת נפוצה במיוחד בקרב נשים. עם זאת, עגבת פעילה אצל אישה הרה עלולה לגרום לפגיעות חמורות בעובר, ואף למוות תוך רחמי, או למוות של היילוד מיד לאחר הלידה (אצל כ-40% מכלל העוברים שנדבקים).
מוסקטר
טקטיקה
המבנה הטקטי הגדול הראשון של המוסקטים הוא הטרסיו הספרדי, שהתפתח ממבנים קודמים של רובים ורמחים: המוסקטרים באגפיו של גוש נושאי רמחים, ובעת התקרבות פרשים היו נושאי הרמחים מגנים על המוסקטרים.
טקטיקה זו הייתה נפוצה מאוד במאה ה-16, אך בהמשך הכניס בה גוסטב השני אדולף, מלך שוודיה שינוי חשוב: במקום לסדר את חייליו בגושים גדולים העדיף גוסטב לסדר אותם בקווים ארוכים – וכך נולדה הטקטיקה הקווית. בשיטת סידור זו, מוסקטרים רבים יותר עמדו בקו החזית, ומשקלם של נושאי הרמחים הצטמצם. עיקרה של השיטה היה התקדמות בצעדים מחושבים וזהירים – וירי במטחים.
רן גלינקא
ראשית חייו
גלינקא נולד בקיבוץ רמת רחל, בן לאל"ם שמואל גלינקא, שהתפרסם בגבורתו במלחמת העצמאות ונהרג במלחמת סיני. משפחתו עברה לקיבוץ רמת יוחנן ושם גדל וחונך עד לשרותו הצבאי.
שירותו הצבאי
בשנים האחרונות עוסק ביזמויות טכנולוגיות בתחומים שונים.
חטפית אפורה
חטפית אפורה (שם מדעי: Muscicapa striata) היא מין ציפור שיר גדולת גוף ממשפחת החטפיתיים שצבעה אפור ומכאן שמה העברי.
תפוצה ומגמות אוכלוסין
החטפית אפורה בעלת תפוצה נרחבת מאוד, דוגרת בכל אירופה, בצפון אפריקה, במזרח התיכון ובאסיה מזרחה עד למונגוליה. בחורף נודדת דרומה לאפריקה. בישראל היא חולפת מצויה בכל חלקי הארץ. דוגרת בחורש ובגנים בצפון הארץ ובמרכזה. למרות שאינה מוגדרת בסכנת הכחדה, היא מתמעטת בישראל.
קרל היינריך אולריכס
הגותו
הגותו של אולריכס לגבי ההומוסקסואליות הייתה יוצאת דופן באותו זמן, הן בעצם הכתיבה על התופעה והן באופן החיובי שבה תיאר אותה. לפי גישתו, יש לשייך גברים הנמשכים לגברים למין שלישי, שאינו "גברי" או "נשי", מין שאותו כינה "המין האוראני". מין זה, לפי אולריכס, הוא שילוב של גוף וכוחות פיזיים גבריים עם נפש וכוחות נפש נשיים, ובכך, לטענת אולריכס, איכותו. תורה זו של אולריכס פותחה על ידי חוקרים רבים בתחילת המאה ה-20 באירופה, בעיקר ריכרד פון קראפט-אבינג, מגנוס הירשפלד והאוולוק אליס.
המחתרת ההולנדית
פלישת גרמניה
ב-10 במאי 1940, חיילים גרמנים פלשו להולנד ללא הכרזת מלחמה. הצבא ההולנדי היה נחות כמעט בכל היבט ביחס לוורמאכט. אדולף היטלר, שליט גרמניה הנאצית, הורה לחיל האוויר הגרמני להשמיד את נמל העיר רוטרדם שהיה עד אז הנמל הגדול ביותר באירופה. היו לכך שתי סיבות עיקריות: האחת, יתרון אסטרטגי, אחרי הנמל ההולנדי, נמל המבורג הגרמני היה הגדול באירופה; השנייה, הרתעה וביטול התנגדות הולנדית אפשרית - היה והולנד תמשיך להתנגד לכיבוש, חיל האוויר הגרמני ישמיד ערים נוספות בממלכה. ב-14 במאי באותה שנה נכנעה הולנד, לאחר שאיבדה כמעט את כל חיל האוויר שלה. מלכת הולנד, וילהלמינה יצאה לגלות, והקימה ממשלה גולה בבריטניה. יש להוסיף, כי למרות הכניעה, הצבא הגרמני המשיך להפציץ את רוטרדם.
פעילויות
ב־25 בפברואר 1941, המפלגה הקומוניסטית ההולנדית קראה לשביתה כללית, שנודעה כשביתת פברואר, כתגובה לפעולות הקשות שביצעו הנאצים כלפיי האוכלוסייה היהודית של אמסטרדם. השביתה הייתה יחידה במינה בהיסטוריית הכיבוש הנאצי במדינות אירופה, אף על פי שהיא דוכאה במהרה. פעולה זו הייתה לא טיפוסית להתנגדות ההולנדית, שפעלה לרוב בדרכים חשאיות יותר.
אחת הפעילויות המסוכנות ביותר שבהן עסקה ההתנגדות הייתה החבאתם במסתור ובמציאת מקלט לפליטים ואויבים של המשטר הנאצי - משפחות יהודיות כמו משפחתה של אנה פרנק ומשפחת פרינס, סוכנים מחתרתיים, הולנדים שהיו צריכים לעבוד בעבודות כפייה למען הגרמנים, ואחרים. באופן כללי אנשים אלו נקראו onderduikers (הולנדית: אנשים במחבוא). בהמשך המלחמה שיטת הסתרת האנשים שימשה את המחתרת גם להצלת טייסים של בעלות הברית שהופלו בשטח המדינה. לפי המסופר רופאי המחתרת ההולנדית הצליחו להחביא בית חולים מחתרתי שלם מעיניהם של החיילים הגרמנים.
ארגון
רק חודשים ספורים אחרי הפלישה הגרמנית להולנד, מספר חברים במפלגת הפועלים הסוציאליסטית המהפכנית, ובהם הנק סניבלייט, הקימו את חזית מרקס-לנין-לוקסמבורג, הכח העיקרי מאחורי שביתת פברואר. כל מנהיגות החזית נשבתה והוצאה להורג באפריל 1942.
אלכוהול מזוקק
בדומה למשקאות אלכוהוליים אחרים, משקאות אלכוהול מזוקקים נצרכים הן בשביל טעמם והן בשביל ההשפעות הפסיכואקטיביות של האלכוהול. טעמם של משקאות אלו לרוב מעט מתוק, מריר, ובדרך כלל בעלי תחושת פה מחממת או שורפת גם בגרון, עם ריח עז של אלכוהול; הבדלים בטעם בין משקאות שונים נובעים משיירי דגן וחומרי תסיסה במוצר הסופי ומתהליכי יישון בחביות עץ, אשר מעניקים למשקה צבע בנוסף לטעם. ניתן לצרוך משקאות מזוקקים כפי שהם ("נקי"), לרוב בכמויות קטנות בגלל אחוז האלכוהול הגבוה, וניתן לצרוך אותן בצורת ליקר לו הוסיפו חומרי טעם, או מעורבבים לקוקטייל עם מרכיבים אחרים.
תהליך הזיקוק
ישנן מספר שיטות זיקוק, רובן כוללות חימום של נוזל התסיסה לטמפרטורה בה אתנול מתאדה בתוך כלי זיקוק, לדוגמה אביק. מכלי האידוי אדי האלכוהול עוברים באמצעות צינור לכלי העיבוי המקורר והופכים חזרה לנוזל. את האלכוהול מזקקים מספר פעמים, לרוב לאחוז אלכוהול גבוה יותר מאשר ימצא במוצר הסופי (אחוז האלכוהול במוצר הסופי נקרא "חוזק בקבוק"), ולאחר מכן מוהלים אותו לאחוז אלכוהול נמוך יותר עם מים. ככל שהאלכוהול מזוקק לאחוז אלכוהול בנפח גבוה יותר ככה נשאר בתמיסה אחוז נמוך יותר של שיירים מנוזל התסיסה וטעמו של המשקה הסופי יהיה נייטרלי יותר. לכן וודקה, שטעמה נייטרלי, מזוקקת לרוב ל-96% אלכוהול בנפח ולאחר מכן מדוללת לחוזק בקבוק, בעוד שויסקי, שטעמו מושפע מטעם הדגן ממנו הותסס, לא מזוקק מעל 60% לפני המהילה. מעבר לכך, תהליך היישון של משקאות מיושנים, כמו ויסקי, טקילה ורום, הוא תהליך אנזימטי, וזיקוק לאחוז אלכוהול גבוה כמו בזיקוק הוודקה פוגע באוכלוסיית האנזימים החיונית לתהליך היישון.
איקאה
היסטוריה
בתחילה מכר קמפראד את מוצריו מביתו ובאמצעות הזמנות בדואר, אך לבסוף פתח חנות בעיר הסמוכה, אלמהולט (Älmhult). כאן הוקם גם ה"מחסן" הראשון של החברה, שהפך מודל לחנויות איקאה במקומות אחרים. ב-23 במרץ 1963 הוקמה חנות איקאה הראשונה מחוץ לשוודיה, באסקר הסמוכה לאוסלו בנורווגיה.
שיטת הניהול ומוצרי החברה
מחיריה הנוחים של החברה, איכות המוצרים, והאפשרות הנוחה עבור לקוחות לבחור ברהיט ולהובילו מיידית ובצורה נוחה לביתו התבררו כשילוב נדרש ואהוד על לקוחות ברחבי העולם. החלטתה של החברה לפתוח רק מספר קטן של חנויות בכל מדינה, הוביל לביקוש שהיה גדול בהרבה מן ההיצע למוצריה ולתופעות הגובלות בהיסטריה המונית עם פתיחתן של חנויות חדשות. חנויות איקאה, על אף שהן ממוקמות תמיד מחוץ לערים הגדולות, גורמות לעיתים קרובות גם לפקקי תנועה בסביבתן.
לרוב החנויות מעוצבות בגישה מוכוונת לקוח. במרחבי החנות פזורים סלים שניתן לקחת עד לקופה, ועגלות הקניה אינן נעולות באמצעות מטבעות, וניתן לגשת איתן עד לחניה, ואין צורך להחזירן לאחר פריקתן. במקומות הטעונים הסבר, קיים הסבר מפורט, מדוע דבר מסוים מעוצב או מונח באופן כזה ולא אחר. כך למשל ישנו שלט הסבר מדוע השלבים התחתונים של סולם שמוצג לדוגמה חסומים באמצעות יריעת פרספקס, וישנו שלט מאיר עיניים המסביר מדוע נדרשים הלקוחות הסועדים במסעדה לפנות את הכלים בעצמם.
איקאה ישראל
בסוף שנת 2000 חל עיכוב נוסף בפתיחת החנות, לאחר שבני גאון התפטר מתפקידו כיושב ראש אגודת הקו-אופ, רשם האגודות השיתופיות, אורי זליגמן, העלה בפני שר העבודה והרווחה שלמה בניזרי, (שהיה אז האחראי על רשם האגודות), טענה כי בני גאון פעל לפתיחת חנות איקאה בשבת ואישור פתיחת החנות התעכב. במקביל הודיעה איקאה העולמית שהיא מעכבת את ההשקעות בישראל, עד להפקעת הזיכיון מידי הקו-אופ.
ברונו אלווש
קריירת מועדונים
ב-6 ביוני 2013 חתם בפנרבחצ'ה ל-3 שנים תמורת 5.5 מיליון אירו. ב-5 ביוני 2016 חתם בקליארי האיטלקית לשנתיים. ב-31 במאי 2017 חתם בגלאזגו ריינג'רס לשנתיים. ב-12 ביולי 2018 חתם בפארמה האיטלקית. ב-1 ביולי 2021 חזר לאחר 11 שנה לפורטוגל וחתם בפמליקאו, אך אחרי כמה שבועיים התיר את החוזה. ב-4 בספטמבר 2021 חתם באפולון סמירניס היוונית.
שאול אייזנברג
ביוגרפיה
בתחילת שנות החמישים הרחיב את עסקיו למדינות נוספות במזרח הרחוק, ובמיוחד קוריאה הדרומית, בה השקיע כספים במפעלים ותיווך בין השלטון המקומי לבין יצרנים מהמערב שהקימו תעשיות במקום, כמו: בריטיש אלקטריק, סימנס, מאן, ופיאט. בתוך עשור תיווך ועסק במגוון רחב של פרויקטים, מבניית קווי ייצור לנייר מעובד ועד לרכישת מטוסים ורכבות. על פועלו זה זכה לעיטור ממשלת קוריאה. עד אמצע שנות השישים היה אייזנברג לגורם הבלעדי בסחר בין קוריאה ויפן לבין ארצות המערב, הצליח לזכות בעמלות תיווך גבוהות מעסקאות רבות, חלקן עוררו שערוריות מקומיות ובינלאומיות. את ילדיו שלח באותן השנים לפנימייה של הקהילה היהודית בשווייץ, כדי שיקבלו חינוך יהודי. בשנות השבעים החל לפעול גם בסין, אף עבר להתגורר בשנגחאי למשך כשנה ויצר קשרים עם בכירי הממשל שם.
רמון דקר
קריירה מקצוענית
לאחר הקרב מול נונגקאי, יצא דקר עם מאמנו האמרס לתאילנד וערך שם סדרת קרבות במשך כמעט כשנתיים מול עילית הלוחמים המקומית. בין הקרבות הללו זכורה במיוחד סדרת הקרבות בינו לבין קובאן לוקצ'אימיסאיטונג, אגדה חיה באותה התקופה והאלוף הבלתי מעורער של אצטדיון לומפיני במשקל של עד 70 ק"ג.
חזרה לזירה
הקרב הבא היה מול הכוכב העולה ההולנדי, יורי מאס באירוע K-1 World Grand Prix 2006 in Amsterdam ב-16 במאי 2006. לאחר סיבוב ראשון פושר שני הלוחמים הורידו אחד את השני בנוקדאון בסיבוב השני וחזרו לסיבוב שלישי סוער. בסיום הקרב היה זה דווקא יורי מאס אשר הוכרז כמנצח. מייד לאחר ההכרזה, דקר לקח את המיקרופון והודיע על פרישה, הפעם לתמיד.
יחסי גרמניה–ישראל
החרם הישראלי
בארבע השנים הראשונות לאחר קום מדינת ישראל, הדרכון הישראלי "היה תקף לכל מדינות העולם מלבד גרמניה" (המערבית והמזרחית). לאחר חתימת הסכם השילומים עם גרמניה המערבית ב-1952, ההגבלה בוטלה ובדרכון נכתב "תקף לכל הארצות".
כינון משרד האינטרסים
ב-14 במאי 1960 נפגש בן-גוריון לראשונה עם קנצלר גרמניה קונראד אדנאואר במלון וולדורף אסטוריה בניו יורק. קיומה של הפגישה היווה אירוע דרמטי שפתח את מהדורות החדשות בארצות הברית.
האנק עזריה
קולנוע
בשנת 2004 שיחק בדרמה הקומית "מת על ההספד" בכיכובה של זואי דשנל. ב-2007 שיחק בקומדיה "הטורניר" בכיכובו של וודי הרלסון.
יחסי גרמניה–ישראל
לאחר כינון היחסים
במרץ 2021 ביקרו הנשיא ראובן ריבלין והרמטכ"ל אביב כוכבי בברלין, שם נפגשו עם נשיא גרמניה פרנק-ואלטר שטיינמאייר ושר החוץ הגרמני הייקו מאס.
האנק עזריה
טלוויזיה
בשנת 2014 הצטרף לעונה השנייה של הסדרה "ריי דונובן", בתפקיד של ג'יימס קוקרן, מנהל יחידת ה-FBI במחוז לוס אנג'לס. ב-2016 זכה בפרס אמי לשחקן אורח בסדרה דרמה. ב-2017 היה מועמד שוב לפרס אמי באותה קטגוריה אך הפסיד לג'רלד מק'רני.
יחסי גרמניה–ישראל
יחסים ביטחוניים
ביוני 1959 התפרסם כי גם ישראל מוכרת נשק לגרמניה: פגזי מרגמה מתוצרת "סולתם". בישיבת מרכז מפא"י ב-28 ביוני 1959, הסביר בן-גוריון את מכירת נשק לגרמניה כצורך הכרחי להעמקת נכונותם של הגרמנים למכור לישראל ציוד צבאי שיידרש לה בעתיד: "יש מעט מדינות המייצרות נשק. אמריקה מסרבת למכור, רוסיה והגרורות שלה אינן באות בחשבון...שאלה זו יכולה להיות פעם שאלת חיים ומוות בשביל מדינת ישראל". בדיונים בכנסת על הסכם המכירה, תקפו חברי סיעות האופוזיציה את העסקה. שמואל מיקוניס (מק"י) אמר כי זו "עסקת נשק טמאה עם "ממשיכי דרכו של היטלר". מנחם בגין (תנועת החרות) אמר כי אין לשים "את הנשק היהודי הקדוש הזה" בידיו של קצין גרמני. יגאל אלון (אחדות העבודה) אמר ש"חימוש חיילים גרמנים בנשק מתוצרת ישראלית הוא מתועב מבחינת הכבוד הלאומי", הוא תהה אם הנוער הישראלי לא ילמד מכך שישראל סלחה לנאצים וטען כי הגרמנים "רכשו נשק זה לא מפני שהוא טוב, אלא משום שהוא יהודי. להם נחוצה רהביליטציה". חשיפת הפרשה הובילה להתפטרות הממשלה.
מלחמת שלושים השנים
השלכות
התוצאה המיידית של המלחמה הייתה כינונה של האימפריה הרומית הקדושה כאוסף נסיכויות רבות, שחרף חברותן ארוכת השנים באימפריה עד לקריסתה הסופית ב-1806, נהנו מריבונות מלאה דה פקטו. היו שטענו כי חולשה מבנית זו הייתה בבחינת גורם מרכזי להיווצרות המיליטריזם הגרמני של המאות ה-19 וה-20.
אלכסנדרה, רוזנת פרדריקסבורג
ביוגרפיה
ב-1994 היא פגשה בהונג קונג את יואכים, נסיך דנמרק, בנם של מרגרטה השנייה, מלכת דנמרק והנריק, נסיך דנמרק, אשר באותה תקופה עבד בהונג קונג עבור חברת ספנות דנית. הם התארסו בחשאי, ורק במאי 1995 הודיע יואכים על כך למשפחתו. הם נישאו ב-18 בנובמבר של אותה שנה בקפלה של טירת פרדריקסבורג בהילרוד. במהלך החתונה, לבשה אלכסנדרה עטרת מיוחדת אשר במקור הייתה רכושה של אלכסנדרינה, דוכסית מקלנבורג-שוורין, והוענקה לאמו של יואכים כמתנת חתונה.
בעקבות נישואיה, נאלצה אלכסנדרה לוותר על אזרחותה הבריטית ולקבל אזרחות דנית. כמו כן היא ויתרה על המשך הקריירה שלה כמשווקת, והמירה את דתה מאנגליקניות ללותרניזם. היא ילדה ליואכים שני בנים:
תרסה אלסהמר
ביוגרפיה
באליפות אירופה בשחייה שנערכה בווינה, אוסטריה בשנת 1995 סיימה אלסהמר במקום רביעי במשחה ל-100 מטר גב תוצאה של 1:03.12 דקות ובמקום חמישי במשחה שליחות 4x100 מטר מעורב בתוצאה של 4:13.20 דקות.
באליפות העולם שנערכה בפרת', אוסטרליה בשנת 1998 סיימה אלסהמר במקום שישי במשחה ל-50 מטר חופשי בתוצאה של 25.83 שניות, במקום 17 במשחה ל-100 מטר חופשי בתוצאה של 56.87 שניות, במקום רביעי במשחה שליחות 4x100 מטר חופשי בתוצאה של 3:44.28 דקות ובמקום חמישי במשחה שליחות 4x200 מטר חופשי בתוצאה של 8:07.60 דקות.
שלוש מדליות אולימפיות
באליפות העולם בשחייה (בריכת 25 מטר) שנערכה במוסקבה, רוסיה באפריל 2002 זכתה אלסהמר ב-4 מדליות זהב והייתה לשחיינית המצטיינת באליפות פעם שנייה ברציפות. במשחה ל-50 מטר חופשי (24.16 שניות), במשחה ל-100 מטר חופשי (52.89 שניות) ובמשחי שליחות 4x100 מטר חופשי (3:35.09 דקות) ו-4X100 מטר מעורב בשיא עולם חדש של 3:55.78 דקות.
באליפות אירופה בשחייה שנערכה בברלין, גרמניה בשנת 2002, זכתה אלסהמר במדליית זהב במשחה ל-50 מטר חופשי בתוצאה של 24.84 שניות ובשתי מדליות כסף במשחה שליחות 4x100 מטר חופשי בתוצאה של 3:40.66 דקות ובמשחה שליחות 4x100 מטר מעורב בתוצאה של 4:06.15 דקות. בנוסף היא סיימה במקום שישי במשחה ל-100 מטר חופשי בתוצאה של 55.41 שניות.
אלופת עולם
באליפות העולם שנערכה במלבורן, אוסטרליה בשנת 2007, זכתה אלסהמר במדליית זהב במשחה ל-50 מטר פרפר בתוצאה של 25.91 שניות, לפני מייטקה (26.05 שניות) ואינגה דקר מהולנד (26.11 שניות) ובמדליית כסף במשחה ל-50 מטר חופשי בתוצאה של 24.62 שניות, אחרי ליבי טריקט (לנטון) מאוסטרליה (24.53 שניות) ולפני מרליין פלדהויס מהולנד 24.70 שניות.
באליפות אירופה שנערכה בבודפשט בשנת 2010 זכתה אלסהמר ב-5 מדליות, שתי מדליות זהב, אחת כסף ושתי מדליות ארד. מדליות זהב במשחה ל-50 מטר חופשי בתוצאה של 24.45 שניות, לפני הינקליין סחרדר הולנד (24.66 שניות) ופרנצ'סקה הלסול מבריטניה (24.67 שניות) ובמשחה ל-50 מטר פרפר בתוצאה של 25.63 שניות, לפני יינט אוטסן מדנמרק (25.69 שניות) ומלני הניק מצרפת (26.09 שניות). מדליית כסף במשחה שליחות 4x100 מטר מעורב בתוצאה של 4:01.18 דקות, אחרי בריטניה (3:59.72 דקות) ולפני גרמניה (4:03.22 דקות) ומדליות ארד במשחה ל-100 מטר פרפר בתוצאה של 57.80 שניות, אחרי בת ארצה שרה שסטרם (57.32 שניות) והלסול (57.40 שניות) ובמשחה שליחות 4x100 מטר חופשי בתוצאה של 3:38.81 דקות, אחרי גרמניה (3:37.72 דקות) ובריטניה (3:38.57 דקות).
משפט הפירוק של ויירשטראס
מוטיבציה
מהמשפט היסודי של האלגברה נובע שכל פולינום ניתן להציג בצורה: כאשר  הם האפסים של הפולינום. כמו כן, לכל סדרה סופית קיים פולינום שאלו אפסיו.
מכיוון שמכפלה אינסופית לא בהכרח מתכנסת, הרחבת המשפט היסודי של האלגברה באופן זה אינה מיידית. תנאי הכרחי להתכנסות של מכפלה אינסופית של מספרים הוא שערכם המוחלט ישאף ל-1. לכן, אם אנו רוצים ש- יתכנס, אנו רוצים פונקציה שערכה המוחלט יישאר ליד 1 כאשר היא מקבלת קלטים בסביבת השורשים שלה.
אורי ברגמן
ביוגרפיה
ברגמן נולד וגדל בקיבוץ גבעת ברנר, בנם השלישי של יעקב ואיטקה ברגמן, ובשנת לידתו חלה בשיתוק ילדים. על אף מגבלותיו הוא החל לעסוק בספורט בגיל צעיר והיה חבר נבחרת הכדור מים של הקיבוץ, אשר שיחקה באותן שנים בליגל העל של נבחרות הנוער. מאוחר יותר הוא הצטרף למרכז הספורט לנכים והגיע להישגים בשחייה.
נביחה
סוגי נביחה
חוקרים אחרים ספרו עד שנים-עשר סוגים מובחנים של נביחות אצל כלבים מאותו גזע, המשמשים בהזדמנויות שונות, מהזמנה למשחק ועד סקרנות וקבלת פנים. בעלי כלבים מסוגלים לזהות נביחות מטיפוסים שונים. כאשר מושמעות הקלטות של כלבים זרים, מצליחים בני אדם להבחין בין נביחות אזהרה לנביחות משחק, כך שהשפה הזו אכן שימושית לכלב הבית.
חבל
היסטוריה
שימושים עתיקים מוכרים לחבלים היו גם בבארות, ברתימת חיות משק למשא, לעבודה ולתחבורה ועוד.
באמצעות חבלים לא מודרניים, לא קלים ולא חזקים כלכך הושגו הישגים ארכיטקטוניים מרשימים כמו ההעמדה של אובליסק בן 327 טון ברחבת הקתדרלה של סנט-פיטר ברומא בשנת 1586. מבצע זה הצריך מאמץ משולב של 900 איש, אבל הוא הצליח. לאונרדו דה וינצ'י השתמש להמצאותיו הרבה בחבלים, ואפילו תכנן מכונה מיוחדת לייצור חבלים, שכמו הרבה המצאות אחרות שלו, מעולם לא נבנתה.
שזירה
חבל מלופף (twisted rope או laid rope) נבנה על ידי פיתול כל אחד ממרכיבי החבל (סיב, גדיל או עיקר) סביב עצמו וסביב כל האחרים. יצירת החבל נעשית בשני שלבים: א. פיתול כל סיב סביב עצמו, בנפרד מהאחרים. ב. פיתול כל הסיבים יחד בחזרה (בכיוון ההפוך) כך שכולם מתלפפים סביב כל האחרים. בצורה זו ניתן ליצור ממספר סיבים גדיל, ממספר גדילים - עיקר ומספר עיקרים - חבל.
ליבה ומעטפת
ההפרדה בין הליבה למעטפת היא עיקר הטכנולוגיה הזו. ההפרדה מאפשרת שליטה מצוינת על תכונות החבל על ידי שילוב של חומרים, שיטות אריגה וליפוף ומידת הצפיפות של הליבה והמעטפת.
הוצאה להורג בתליה
התלייה היא שיטה קדומה, המתקיימת עד ימינו להוצאה להורג ולהתאבדות, שמבוצעת על ידי קשירת לולאת חנק לצווארו של הנידון והשלכת הנידון כך שהחבל יימשך בפתאומיות. יתרונותיה הם הפשטות שבביצועה, ההרתעה שמתקבלת מכך ששיטה זו יכולה להיות מבוצעת בפומבי והניקיון.
אוניברסלים אנושיים
העת החדשה: נטישת הרעיון המטאפיזי והוויכוח אם טבע האדם קיים
בעקבות נטישה זו של רעיונות מטאפיזיים, הנץ גם רעיון שטבע האדם כלל לא קיים. הפילוסוף ג'ון לוק (1632-1704) הגדיר את האדם בלידתו כלוח חלק שאפשר לעצבו בכל דרך והציע מודל, מעין מנגנון בו הסביבה של אדם מעצבת את נפשו מן היסוד. ז'אן־ז'אק רוסו (1712-1778) המשיך לפתח רעיון זה לקיצוניות, בטענה שבמקור האדם הוא חייה מתבודדת, ורצף אירועים מקריים הוביל את האדם לקיום חברתי בו כביכול התפתח מה שמכונה טבע האדם, שכלל לא היה קיים אצל האדם הקדמון. ויליאם גודווין (1756-1835) טען שילדים הם דף חלק שניתן לעצבו כרצוננו.
אומנות
בכל התרבויות קיים גם חיבור הדוק בין חלק ניכר מהאומנות לאמונה ברוחני ולדת. שירים העותרים לכוחות על ומפארים אותם, ואומנות פלסטית הכוללת דמויות ואירועים מהמיתוסים שבתרבות קיימים תמיד, גם כאן ללא אף יוצאת מהכלל.
סיבת מוות
ניתן להיעזר במסמך קטלוג המחלות ICD כדי לתעד את סיבת המוות באופן אחיד, המקל על ביצוע השוואה סטטיסטית בין מדינות.
מונחים רפואיים מול מונחים משפטיים
לא קיימת הסכמה בין-לאומית המאפשרת להבחין בבירור בין מוות בנסיבות טבעיות לעומת נסיבות לא-טבעיות. יתרה מזו, ההגדרות הקיימות למקרים אלו בעולם הרפואה נבדלות מהמונחים המשמשים בשיח המשפטי והפלילי. מקרי מוות המוגדרים כנסיבות טבעיות על ידי רופאים ופתולוגים עשויים להיות מוגדרים כנסיבות לא-טבעיות מבחינה משפטית, ולהפך. רופאים יכולים להיעזר במסמך קטלוג המחלות ICD כדי לתעד את סיבת המוות באופן אחיד ומדויק יותר, ובכך לסייע לחוקר מקרי המוות בהכרעה האם מדובר בנסיבות טבעיות מבחינה משפטית.
סילדנאפיל
בספרות
קולמן סילק, גיבור ספרו של פיליפ רות "הכתם האנושי", מתאר את השפעת הוויאגרה על חייו:
גיא גיסין
קריירה משפטית
עורך דין גיסין הגיע לתודעת הציבור בשל ייצוג מחזיקי איגרות חוב (מוסדיים ופרטיים), במהלכים שליוו את קריסתם והליכי הבראתם של תאגידי ענק כגון אפריקה ישראל (בשנת 2010 ובשנת 2017–2018), סיביל אירופה (2010), אי.די.בי (בשנת 2013), חבס השקעות (בשנת 2013), ב.ס.ר אירופה (2013), פולאר השקעות, מטבחי טופז ועוד.
על פי העיתון כלכליסט, תקדימיו הציבו גבולות בפני ביצוע "תספורות" לחובות של בעלי שליטה לציבור המשקיעים באיגרות החוב, בפני מהלכים אגרסיביים שהובלו על ידי בעלי השליטה לרוקן חברות על חשבון הציבור ובהטלת אחריות לקריסת החברות על כתפי "שומרי הסף" – דירקטורים, רואי חשבון, בעלי שליטה, חתמים חברות דירוג ועוד. זאת באמצעות "אכיפה פרטית" אשר מתבצעת על ידי תביעות בעלי התפקידים. ב-2014 העיתון כלכליסט בחר בו לאחד מה "מוסקטרים-אנשים אשר מנסים לשנות את העולם".
חסם צרור הולכה שמאלי קדמי
חסם שמאלי קדמי חלקי הוא פגם במערכת ההפעלה וההולכה החשמלית של הלב, במסגרתו נחסם חלקו הקדמי של צרור ההולכה השמאלי, כך שאינו מוליך את הדחפים החשמליים.
נחל ציחור
תיאור הנחל
נחל ציחור הוא מאחד מיובליו של נחל פארן הזורם בדרום הארץ. נחל ציחור נמצא באזור הר הנגב, הערבה ובמישורי הנגב. מוצאו בפסגת הר צניפים והוא זורם עד נחל פארן הדרומי. בשל תנאי השטח שבהם זורם הנחל הוא קשה להגעה של מטיילים.
דלין (אוניית מעפילים)
תולדותיה
צוות ההכנה להפלגת ההעפלה כלל את אריה חייקינד, ישראל חורב מהפלי"ם וחיילים יהודים מיחידה 199 ומיחידת תובלה 960 של הצבא הבריטי, שדאגו גם למפות ואספקה.
מאיאגואס
מאיאגואס (בספרדית: Mayagüez) היא עיר נמל בפוארטו ריקו, והיא נמצאת בחופו המערבי של האי.
ג'יימס נורת'קוט (צייר)
ג'יימס נורת'קוט (באנגלית: James Northcote; 22 באוקטובר 1746 – 13 ביולי 1831) היה צייר אנגלי. התמחה בציור דיוקנאות, ציורי נושאים היסטוריים מן התנ"ך וההיסטוריה של אנגליה, ציורי בעלי חיים וציורי ילדים.
דינמו מינסק (הוקי קרח)
היסטוריה
בספטמבר 2011 הייתה אמורה לשחק את משחק הפתיחה שלה בליגה מול לוקומוטיב ירוסלבל, אלא שמרבית שחקני הקבוצה ומאמנה נספו בהתרסקות מטוס ומשחק הפתיחה שלה נדחה.
המודל הסטנדרטי
בוזונים
למרות הנזכר לעיל ישנן תאוריות שלא הוכחו, הטוענות למורכבות הקווארקים והאלקטרונים, ולדוגמה: מודל ראשונים.
כללי המשחק
המודל הסטנדרטי מתאר את חלקיקי היסוד וכיצד הם מגיבים ביניהם. על מנת שנבין היטב את הטבע, עלינו לדעת גם מה הם הכללים שעלינו להשתמש בהם כדי לחשב את תוצאותיהן של אינטראקציות.
מספר טבעי
קבוצת המספרים הטבעיים היא אינסופית ובת מנייה, כלומר עוצמתה היא (אָלֶף אֶפֶס).
שמורת אוקאפי
שמורת חיי הבר אוקאפי (בצרפתית: Réserve de faune à okapis) היא שמורת טבע ואתר מורשת עולמית השוכן ביער איטורי שבצפון-מזרח הרפובליקה הדמוקרטית של קונגו, בסמוך לגבולה עם דרום סודאן ואוגנדה. השמורה הוקמה ב-1992, והיא משתרעת על פני שטח של כ-14,000 קמ"ר שהם כחמישית משטח היער.
פלורה
השמורה מחולקת לארבעה אזורים:
אבא'לה בוא ללונה פארק
שלמה גרוניך ביסס על השיר קטע רוק מתקדם שכתב בשם "לונה פארק" ונכלל באלבומו "צמר גפן מתוק" משנת 1982. שירו של גרוניך החל בצלילים של תיבת נגינה (לכאורה) של השיר המקורי, שמאטה בזיוף ונעצרת ומתחלפת בגיטרה חשמלית שפותחת את השיר המקורי של גרוניך.
אלון מדנס
ביוגרפיה
באוגוסט 2022 יצא ספרו: "הקרב במוצב הדיסקוטק".
גלונאס
ממשלת רוסיה מתכננת לחייב את כל יצרני הרכב ברוסיה ומפעלי הרכב הזרים שבשטחי המדינה, להתקין את מערכת GLONASS בכל כלי־הרכב שיוצאים את המפעל. זאת לאחר שהממשל הצליח לחייב יצרני טלפונים סלולריים להתקין את המערכת במכשיריהם.
חלק מלווייני המערכת כוללים ציוד של מערכת Cospas-Sarsat.
FDMA
האותות משודרים באלומה ברוחב של 38° בעלת קיטוב מעגלי־ימני, עם EIRP של בין 25 ל־27 dBW (316-500 ואט).
ולדימיר (מחוז)
המחוז הוקם ב-14 באוגוסט 1944. מבחינה אדמיניסטרטיבית המחוז כולל 16 אזורים מוניציפליים וחמישה אזורים עירוניים. היערות מכסים כ-42% משטח המחוז.
אלברט פיש
בתקופת פעילותו הפושעת (כנראה לא ברצף סביב השנים 1910–1934) הוא רצח לפחות 15 ילדים, והטריד מינית ועינה ילדים רבים נוספים.
פרצטמול
היסטוריה
ב-1893 נתגלה פרצטמול בשתן של חולים שנטלו פנאצטין; ב-1899 התגלה כי פרצטמול הוא תוצר פירוק של אצטאניליד. שני ממצאים אלו זכו להתעלמות במשך עשרות שנים. רק בשנת 1946 התגלה שפרצטמול הוא המרכיב הפעיל בשתי התרופות שהוזכרו לעיל; מאחר שתרופות אלו סבלו מתופעות לוואי רבות, בהן גרימתה של מחלת דם הקרויה מתהמוגלובינמיה (ובה נפגמת יכולתו של ההמוגלובין שבתאי הדם האדומים לשאת חמצן), הופסק השימוש בהן ופרצטמול, נטול תופעות לוואי אלו, החליפן במהרה.
פרצטמול ואספירין
ההבדל בין פעולתן של שתי התרופות הוא שאספירין חוסם את האנזים באופן מוחלט, בשעה שפעולתו של הפרצטמול פחות דרסטית; בנוכחות מימן על-חמצני (מי חמצן, H2O2) מבוטלת השפעתו של פרצטמול על האנזים. במקומות מסוימים בגוף קיים ריכוז גבוה של מימן על-חמצני:
דרך פעולתו של הפרצטמול נתגלתה רק בשנים האחרונות, והמחקר בנושא עדיין נמשך.
תופעות לוואי
לעיתים נדירות התרופה עלולה לגרום לתגובות דרמטולוגיות קטלניות עקב תסמונת סטיבנס-ג'ונסון, TEN או AGEP.
פעפוע
אפיון פיזיקלי
לפעפוע הסברים פיזיקליים וסטטיסטיים. החוק השני של התרמודינמיקה קובע כי לכל המערכות ביקום נטייה להגדיל את האנטרופיה (מדד לפיזור האנרגיה) שבהן. נטייה זו נובעת מהתנודות הבלתי-פוסקות של החלקיקים מהם מורכבים החומרים: נתון זה מכתיב את תופעת הפעפוע: עשן המוזרק אל תוך חדר, למשל, יתפזר במהרה בצורה שווה בכל החדר; חלקיקי העשן, אשר נדים ללא הרף בכל הכיוונים, מתפזרים אקראית בחלל, מבחינה סטטיסטית, הסיכוי כי חלקיקים אלו יתרכזו דווקא במקום אחד בחדר הוא מזערי; לפיכך מתפזר העשן - מידת הפיזור עולה - משמע האנטרופיה הכוללת עולה.
פעפוע במוצקים
הפעפוע במוצק מאוד איטי ביחס לפעפוע בנוזל ובגז.
הבחירות לנשיאות ארצות הברית 1848
עוד מועמדים
המפלגה הנייטיביסטית, שירשה את תנועת שאינם יודעים דבר, נפגשה בספטמבר 1847 בפילדלפיה, ובחרו בטיילור כמועמד לנשיאות. הם בחרו בהנרי דירבורן ממסצ'וסטס כסגנו. כשטיילור הפך למועמד הוויגי, הנייטיביסטים איבדו את כוחם.
מסע הבחירות
הדמוקרטים חזרו, כמו שעשו במשך שנים, על התנגדותם לבנק הלאומי, למכסים גבוהים ולמימון ממשלתי לפרויקטים של שיפור פנימי. תומכי מפלגת הארץ החופשית אמרו ששתי המפלגות תומכות בעבדות, וטענו שהחקלאים העשירים שלטו בשתיהן. הן טענו שהאדם הממוצע צריך לתמוך בהם, אולם נאלצו להתמודד עם התפשרותו של ואן ביורן בנוגע לעבדות.
אנה מרסלה קוניה
2016
באולימפיאדת ריו דה ז'ניירו (2016) סיימה קוניה במקום עשירי במשחה ל-10 ק"מ בתוצאה של 1:57:29.0 שעות.
אלופה אולימפית
באולימפיאדת טוקיו (2020) היא זכתה במדליית זהב במשחה ל-10 ק"מ במים פתוחים בתוצאה של 1:59:30.8 שעות, לפני האלופה היוצאת שרון ון רוונדאל (1:59:31.7 שעות) וקרינה לי מאוסטרליה (1:59:32.5 שעות).
מעבר לנהר
וידאו קליפ
נכון לנובמבר 2020, מונה הצפיות של הקליפ עומד על כ-3.2 מיליון צפיות.
המשחקים האולימפיים ביוון העתיקה
היסטוריה
בשנת 12 לפנה"ס נתן הורדוס תמיכה כספית למשחקים כדי לאפשר את המשך קיומם. מהלך זה, מעבר לעובדה שהורדוס היה חובב ספורט מושבע, אהב מפעלי בנייה והיה בעל נטיות מגלומאניות, שיקף את נטיותיו הפוליטיות הפרו-רומיות, בעיקר בתקופתו של אוגוסטוס, הקיסר הרומי שהיה להוט אחר חידוש התחרויות היווניות הקלאסיות. בזכות תרומותיו להמשך קיומם של המשחקים האולימפיים, זכה הורדוס בתואר, אם כי יוקרתי בלבד, של "אגונוטטס" (עורך משחקים קבוע, בבחינת "נשיא כבוד" של המשחקים).
Rise.ai
היסטוריה
בנובמבר 2016 השלימה החברה את סבב הגיוס הראשון שלה, בו גייסה 450 אלף דולר בהשתתפות קרן הון סיכון פרגרין, כמו כן, זכתה למענק בשווי 1 מיליון דולר מטעם הרשות החדשנות.
סרגיי איליושין
לימודים ועבודה בחיל האוויר
בשנת 1970, בעקבות מחלה, הפסיק המתכנן הוותיק לעמוד בראש משרד תכנון איליושין, אך המשיך לשמש כיועץ.
סרגיי איליושין נפטר בשנת 1977 ונטמן בבית העלמין נובודוויצ'יה.
אינדוקציה מתמטית
דוגמה 4
עבור עץ עם צומת בודד הטענה מתקיימת: ישנו עלה אחד ואין צמתים מלאים. נניח שהטענה נכונה עבור כל עץ בינארי עם n צמתים, כאשר n חיובי. נוכיח שהטענה נכונה עבור עץ עם 1+n קודקודים: בהינתן עץ שאינו שורש עם n+1 צמתים, נסיר ממנו עלה כלשהו ונקבל עץ חדש עם n צמתים. נסמן את מספר העלים ב-N0 ואת מספר הצמתים המלאים ב-N2. על-פי הנחת האינדוקציה בעץ החדש מתקיים השוויון N0=N2+1.
אליה קהואג'יאן
מורשת
אליה קהואג'יאן היה צייר חובב. אחת התמונות, שבה צייר את הקתדרלה באצ'מיאדזין, נמצאת היום בבית הספר של הרובע הארמני.
תל תנינים
היישוב נוסד מחדש במאה ה־4 והתקיים לכל אורך התקופה הביזנטית.
על התל נראים כיום שרידי מגדל, בריכה ואמת מים נמוכה מהתקופה הצלבנית, השריד היחיד שנותר מהעיר הצלבנית 'טוריס סלין' (Turris Salinarium, "מגדל המלח"); ייתכן שמקור שם זה עוד בתקופה הרומית. חוקרים סבורים שתושבי המקום עסקו בייצור מלח בישול ועל כן שמו של המקום. בסמוך נמצאו אבני מיל של דרך רומית שעברה סמוך לחוף הים התיכון.
פרשת לה ספציה
הנצחת הפרשה
פרשת לה ספציה נחרתה גם בזיכרונם של תושבי העיר. באותה עת היה המצב הכלכלי באיטליה רע בעקבות המלחמה, ולמרות המחסור הכללי במזון, חלקו תושבי העיר את מזונם עם אלף הפליטים היהודים במשך שישה שבועות והפגינו עמם סולידריות. כשהאניות עזבו את הנמל, נפרדה העיר מהן בנגינת תזמורת העיר ותזמורת מכבי האש. עד היום מעניקה עירית לה ספציה פרס שנתי בשם "אקסודוס" לאנשים העוזרים למיעוטים, פעילים בחינוך לרב-תרבותיות ומתנדבים לפעילות בקהילה. בקייץ 2019 הוסב שם מזח פליארי (Molo Pagliari) בנמל לה-ספציה לטיילת בשם "דרך הזיכרון" (Via della memoria), ובה צוינו שמותיהם של יהודה ארזי, מפקד המוסד לעליה ב' באיטליה ומפקד ספינת המעפילים ושם סגניתו ומחליפתו בהמשך בתפקד באיטליה, עדה סירני. כמו כן, במלאת 50 שנה לאירועי 1946 הוצבה בעיר לוחית זיכרון המציינת את תמיכת אנשי העיר במעפילים.
אתרוג תימני
אתרוג תימני הוא זן נבדל של מין האתרוג, המאופיין במספר תכונות שונות ומיוחדות משאר הזנים. גזע העץ כמו גם גודלו הממוצע של הפרי הבשל הוא גדול מעט יותר מן הגזע והפרי של זנים אחרים ממין זה.
האתרוג בקיום מצוות ארבעת המינים
לארץ הובא האתרוג התימני על ידי עולים מתימן ובראשם הרב שלום יצחק הלוי שהבחינו שהאתרוג הנפוץ בארץ אינו זה שהיו רגילים לנוטלו בתימן. הם כתבו על כך לאחיהם שטרם עלו, ואלו הביאו עימם את זרעי האתרוגים בעלייתם ארצה והחלו לגדלו בפרדסים במספר מקומות בארץ, כמו באזור העיר רחובות ובשכונת שעריה שבפתח תקווה. בהתחלה הופץ זן זה רק בקרב התימנים, אך אט אט החל האתרוג להתפשט בארץ גם בקרב האשכנזים.
הדרבי של לוס אנג'לס (כדורסל)
1984–2013
עד 1986 הלייקרס עדיין היו בלתי מנוצחים מול הקליפרס. אוהדי הלייקרס היו עולים על מספר אוהדי הקליפרס בספורטס ארנה במהלך המשחקים של הקבוצות במשך שנים עד 1992, העונה הראשונה מאז שהקליפרס סיימו במאזן חיובי וההופעה הראשונה שלהם בפלייאוף מאז 1976. הלייקרס, לעומת זאת, נאבקו בשנים עם פרישתו של מג'יק ג'ונסון לאחר שנמצא חיובי ל-HIV. באותה עונה הקליפרס סיימו רצף של 27 הפסדים ללייקרס בפורום, והם סיימו עם מאזן טוב יותר מהלייקרס. הם סיימו מעל הלייקרס גם בעונה שלאחר מכן. הם גם ניצחו בסדרת העונה הסדירה מול הלייקרס בפעם הראשונה מאז שעברו ללוס אנג'לס. זה היה גם הניצחון הראשון המועדון בסדרה מול הלייקרס מאז 1974/75, כשהם עדיין היו הבאפלו ברייבס. ב-1993/94, שתי הקבוצות החמיצו את הפלייאוף בפעם הראשונה, מה שחזר על עצמו מאוחר יותר בעונת 2004/2005.
קריפטו. קום ארנה
החל מעונת 2013/14, במהלך משחקי הבית שלהם הקליפרס מכסים את הכרזות של הלייקרס. הרעיון הוצע על ידי מאמן הקליפרס, דוק ריברס. משחקי הלייקרס כוללים תאורה דרמטית המתאפשרת בזכות אורות נוספים שנרכשו על ידי הלייקרס. במהלך עונת 2013–14, אותה חוויה לא סופקה במהלך משחקי הקליפרס; עם זאת, נורות LED חדשות הותקנו עבור הקליפרס והקינגס לפני עונות 2014/15 שהפיקו אפקט דומה לתאורה של הלייקרס.
יעקב אפשטיין (פסל בריטי)
קורות חייו
אפשטיין היה נשוי למרגרט דאנלופ מ-1906 עד מותה ב-1947. באותה עת ניהל רומנים עם נשים רבות ונולדו לו מהם חמישה ילדים. לאחר מותה של דאנלופ התחתן עם קתלין גרמן, ממנה נולדה לו בתו הבכורה קתלין (קיטי), אשר הייתה נשואה ללוסיאן פרויד.
גבי רוזנדורן
גבי (גבריאל) רוזנדורן (30 באוקטובר 1947 - 27 באפריל 1980) היה כדורגלן ישראלי אשר שיחק בעמדת הקשר האחורי בהפועל הרצליה ובמספר קבוצות בליגת הראשונה בהן: הפועל פתח תקווה, מכבי נתניה והפועל יהוד, וכן בנבחרת ישראל, במדיה רשם 7 הופעות בשנות ה-70.
רוזנדורן גדל במחלקת הנוער של הפועל הרצליה ועבר משם להפועל פתח תקווה שם שיחק 9 עונות, ובמדיה רשם 198 הופעות בליגה וכבש 17 שערים. במאי 1976 התעלף לאחר שכבש שער בניצחון קבוצתו על מכבי תל אביב באצטדיון בלומפילד. בהמשך עבר למכבי נתניה בה היה שותף לעונת 1978 בה זכתה הקבוצה בדאבל. ממכבי נתניה המשיך רוזנדורן להפועל יהוד, ובדצמבר 1979 איבד רוזנדורן את הכרתו בעת משחק ליגה של קבוצתו מול הכח מכבי רמת גן, בעקבות האירוע ואחרי התייעצות עם רופאיו החליט רוזנדורן לפרוש מכדורגל ולהמשיך בקורס המאמנים בו השתתף באותה עונה.